પાલનપુર તાલુકાના કાણોદર ગામે ઇન્દીરાનગર વિસ્તારમાં ગટર લાઇન ન હોવાના કારણે ચોમાસામાં ગંદા પાણી ભરાઈ જાય છે. જ્યાં ભયંકર રોગચાળો પ્રસરવાની દહેશત રહે છે. આ સ્થળે ગટર લાઇન નાંખવા તેમજ સફાઈ કરવા માટે વારંવાર રજૂઆતો કરવા છતાં ગ્રામપંચાયત દ્વારા કોઈ નક્કર કામગીરી કરવામાં આવતી નથી. આ મુદ્દે શનિવારે રહીશોએ હોબાળો મચાવ્યો હતો. અને ગ્રામપંચાયતના સભ્યો સામે રજુઆત કરતાં આ સભ્યો સરપંચ સમક્ષ ગયા હતા. પરંતુ સરપંચ દ્વારા ધ્યાન ન અપાતા પાંચેય સભ્યો પાલનપુર તાલુકા પંચાયત ખાતે દોડી આવી પોતાના હોદ્દા ઉપરથી રાજીનામાં ધરી દેતા ભારે ચકચાર મચી જવા પામી છે.